මනරම් කැටයම් පිරුණු පුරාණ පෙට්ටගම්වල ඉඳලාම පැවත එන, ලංකාවටම ආවේණික වූ විවේකී ගති පැවතුම් විදහා දැක්වෙන විදිහේ ලී බඩු වලට තමයි මම එක් විදියකට සකස් කරන්නේ. පොල් කටුවෙන්, පොල් ලෙල්ලෙන්, පොල් ඉත්තෙන්, අත්තෙන්, කඳින්, කොළයෙන්, පොල් ලීයෙන් විස්මිත නිපැයුම් සිදුකරන කාරියවසම් මහතා ලී කැටයම් ශිල්පියෙක් ද නිවසට අවශ්‍ය සියලුම නිෂ්පාදන ලී වඩුවෙක් වශයෙන් නවතම ආකාරයට සකස් කරන මේ අපූරු කලාකරුවා පොල් කටු ආශ්‍රිතව නව නිපැයම් 30කටත්, අධික ප්‍රමාණයක්ද සකස් කර තියනවා. අපේ සිංහල කැවිලි සියල්ලම වාගේ මේ ආකාරයට ලීයෙන් පොල් කටුවෙන් සකස් කරනවා. කෑම මේසෙ නිෂ්පාදන ඇත්තටම කෙසෙල් ඇවරියක්, කැවුම් ගෙඩියක්, අතිරස කෑල්ලක් අසලම එකම බන්දේසියක තියනවා. කන්න ගන්නකොට තමයි අඳුර ගන්න පුළුවන් වෙන්නෙ මේ ලීයෙන් පොල් කටුවෙන් සකස් කළ කැවිලි කියලා එවිටයි තේරුම් ගන්න හැකියාව තියෙන්නේ. මහත්තයාට කියන්න ඕනෑම ජගතෙක් රැවටෙනවාමයි. දිසාපතිතුමා ඇවිත් රාජ්‍ය නිලධාරින් එක්ක ආපු වේලාවෙදි මම කැවිලි පෙවිලි සහිතව කැවිලි මේසයක් තිබ්බා. ඒ ඇත්තෝ කෑමට ආහාර ගන්නකොට තමයි ඒත්තු ගියේ මේවා ලී, පොල් කටු ආදියෙන් සකස් කළ කැවිලි කියලා. ඒ අය පුදුම වුණා. මම දැන් වයස අවුරුදු 71ක් වෙනවා. මම මුලින්ම ජීවත් වුණේ අනුරාධපුරයේ. ඒ කාලයේ මම පුංචි එකා. තාත්තත් එක්ක එකතුවෙලා මම වැඩ කළා. මම වඩුවැඩ කරන්න පටන් ගත්තේ අවුරුදු 07, 8 වයසේදී. කියත නියන මට හොඳට හරිගියා.
කාරියවසම් වඩු වැඩ කරන්න ගත්තේ කුමන වයසේදීද?
අවුරුදු 07, 8 වයසේදී